section_heading: Odlike
paragraph_text: Djelo je izrazito detaljno naslikano, a svaki element sadrži određeno značenje u kontekstu Franjinog života i kršćanske kulture. U središnjem lijevom djelu slike nalazi se magarac koji se tumači kao simbol poniznosti i strpljenja. Općenito, oslikane životinje na slici doživljavaju se kao simboli Franjine ljubavi prema životinjama i prirodi općenito. U desnom kutu, na rustikalnom pisaćem stolu, nalazi se lubanja kao znak smrtnosti/smrti koju sveti Franjo, u „Pjesmi stvorova“, naziva „sestricom smrti“. Prizor u mnogočemu podsjeća na Božju objavu Mojsiju. Sveti Franjo bos je na slici, kao što je i Mojsije bio nakon što mu je na Horebu Bog rekao da se izuje jer stoji na svetom tlu.<ref>Horst Woldemar Janson, Anthony F. Janson, History of art: the Western tradition Također, lijevo na slici, nalazi se drvo neobičnog sjaja što podsjeća na gorući grm iz Mojsijevog viđenja. U daljini se nazire „Novi Jeruzalem“ iz knjige proroka Ezekiela. Također, smatra se da je cjelokupna kompozicija meditacija sv. Franje o stvaranju svijeta, povezana s Knjigom Postanka.